cyanic-selkie/wikianc huggingface dataset:
যোসেফ ভালচিক
মৃত্যু
প্রাগ শহরের রেসলোভা স্ট্রীটের সেন্ট সিরিল চার্চে কুবিশ ও গাবচিককে খুজে পাওয়া যায়। যোসেফ ভালচিক তাদের সাথেই আশ্রয় নিয়েছিলেন। চেকোস্লোভাকিয়ান বিপ্লবী দলের কারেল কুর্ডা'র বিশ্বাসঘাতকতায় নাৎসি সেনারা তাদের অবস্থান জেনে নেয়। ১৯৪২ এর ১৮ জুন এস এস ট্রুপস এর সাথে দীর্ঘ ছয় সাত ঘণ্টার রক্তক্ষয়ী যুদ্ধে কুবিশ জখম অবস্থায় ধরা পড়েন ও হসপিটালে মারা যান। ভালচিক, গাবচিক সহ বাকি বিপ্লবীরা আরো চার ঘণ্টা লড়াই করেন ও জীবিত অবস্থায় ধরা দেবার পরিবর্তে আত্মহত্যার পথ বেছে নিয়েছিলেন। এই যুদ্ধে ১৪ জন জার্মান সেনা মৃত ও ২১ জন ঘায়েল হয়। হেডারিক হত্যার প্রতিশোধ হিসেবে নাজী সেনারা বিপ্লবীদের পরিচিত, আত্মীয়, অল্প পরিচিত মোট ২৪ টি পরিবারকে কনসেন্ট্রেশন ক্যাম্পে পাঠায় ও হত্যা করে। ১৩০০০ হাজার মানুষকে সর্বমোট গ্রেপ্তার করে অত্যাচার করা হয়। প্রাগ শহরের ওকরেস প্রাহা তে ভালচিকের দেহ সমাধিস্থ আছে।
চলচ্চিত্র
২০১৬ সালে অপারেশন এনথ্রপয়েডের ঘটনা নিয়ে হলিউড চলচ্চিত্র 'এনথ্রপয়েড' নির্মিত হয়। এই সিনেমায় যোসেফ ভালচিকের চরিত্রে অভিনয় করেছেন ভ্যাকলাভ নিউজিল।
কাউকানি
কাউকোনীয় বা কাউকানি বা কাউকোনিয়াতে আনাতোলিয়ার একটি প্রাচীন উপজাতির নাম যা স্ট্রাবো উল্লেখ করেছেন। তার সময়ে তিনি লিখেছেন যে তারা বিলুপ্ত হয়ে গেছে।
অযোধ্যাকাণ্ড
অযোধ্যাকাণ্ড হল রামায়ণের দ্বিতীয় সর্গ । এই সর্গে বর্ণিত ঘটনাবলী হল :
হ্যারল্ড রোজেন
হ্যারল্ড রোজেন একজন মার্কিন তড়িৎ প্রকৌশলী। তিনি জিওস্টেশনারি স্যাটেলাইট এবং কমিউনিকেশন্স স্যাটেলাইটের জনক হিসেবে খ্যাত।
জীবনী
রোজেন ১৯২৬ সালের ২০ মার্চ লুইজিয়ানার নিউ অরলিন্সে জন্মগ্রহণ করেন। তিনি টুলেন বিশ্ববিদ্যালয় থেকে ১৯৪৭ সালে ব্যাচেলর অব ইঞ্জিনিয়ারিং ডিগ্রি অর্জন করেন। তিনি ক্যালিফোর্নিয়া ইনস্টিটিউট অব টেকনোলজি থেকে তড়িৎ প্রকৌশলে ১৯৪৮ সালে মাস্টার অব সায়েন্স এবং ১৯৫১ সালে পিএইচডি ডিগ্রি অর্জন করেন। তিনি ১৯৪৮ সালে র‍্যাথেওন ম্যানুফ্যাকচারিং কোম্পানিতে যগদান করেন। তিনি ১৯৫৬ সালে হিউস এয়ারক্রাফট কোম্পানিতে যোগদান করেন। তিনি লাভ করেন। তার ৩১টি /৫৪টি প্যাটেট রয়েছে।
ব্রাউন বুশ বব
ব্রাউন বুশ বব (বৈজ্ঞানিক নাম: Pedesta pandita (de Nicéville)) 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।
আকার
ব্রাউন বুশ বব এর প্রসারিত অবস্থায় ডানার আকার ২৫-৩০ মিলিমিটার দৈর্ঘ্যের হয়।
বিস্তার
ভারত (সিকিম থেকে অরুণাচল প্রদেশ ও উত্তর-পূর্ব ভারত), মায়ানমার এর বিভিন্ন অঞ্চলে এদের পাওয়া যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
উপরিতল গাঢ় বাদামি বা কালচে বাদামি ও ফ্যাকাশে হলুদ স্বচ্ছ ছোপ যুক্ত ।সামনের ডানায় সেল-এর বহিঃপ্রান্তে একটি ছোট ছোপ এবং সেল-এর নিচে সামান্য বাইরের দিকে দুটি গায়ে গায়ে অবস্থিত বড় ডিসকাল ছোপ দেখা যায়। উক্ত ডিসকাল ছোপদুটির নিচেরটি প্রায় চতুষ্কৌণিক। কোস্টার ঠিক নিচে ৩ টি সাব-এপিক্যাল ছোট ছোপ তেরচাভাবে সারিবদ্ধ ও তাদের সবার উপরের ছোপটি ক্ষুদ্রতম। ডানার প্রায় মধ্যভাগ পর্যন্ত সাব-কোস্টাল অংশ ঘনভাবে ও বেসাল (ডানার গোড়ার) অংশ হালকাভাবে সোনালী-হলুদ বা কমলা-হলুদ আঁশে ছাওয়া। পিছনের গোলাকৃতি ডানা সাধারণত দাগ-ছোপহীন ।উভয় ডানায় সিলিয়া ফ্যাকাশে বাদামি।
ডানার নিম্নতল ফ্যাকাশে বাদামি।সামনের ডানার কোস্টাল ও এপিক্যাল (শীর্ষ) অংশ এবং পিছনের ডানার পুরোটাই কমলা-হলুদ আঁশে আবৃত ।সামনের ডানার উপরিতলের ছোপগুলি স্বচ্ছতার কারণে নিম্নতলে অস্পষ্ট ও ফ্যাকাশেভাবে দৃশ্যমান ।পিছনের ডানা মূলত দাগ-ছোপহীন, তবে কিছু কিছু নমুনায় খুবই অস্পষ্ট কিছু ছোপের অস্তিত্ব মাঝেমধ্যে খেয়াল করা যায়।
আচরণ
প্রায় দুর্লভ দর্শন এই প্রজাতির উড়ান দ্রুত ও সল্পগামী; তবে অন্যান্য দ্রুতগামী স্কিপারদের তুলনায় একটু ধীর। এরা ভূমির কাছাকাছি নিচ দিয়ে খানিক উড়েই আবার পছন্দের জায়গায় বসে যায়। ভিজে মাটি, পাথরের ভিজে ছোপ, পাখির বিষ্ঠায় এদের খ্যাদরস আহরণ করতে দেখা যায়। এই প্রজাতি স্কিপারসুলভ আচরণে পিঠের উপর ডানা খাড়া করে রেখে বা ডানা অর্ধেক মেলে পাতায়, মাটিতে বা পাথরে বসে রোদ পোহায়। এদের সাধারণত ফুলে বসতে দেখা যায় না। নিচু উচ্চতা বিশিষ্ট জঙ্গলের পথে, নদী বা ঝর্ণার কিনারে এদের বিচরণ লক্ষ্য করা যায় এপ্রিল থেকে অক্টোবর মাসে।
মেধাস্বত্ব স্থানান্তর চুক্তি
কপিরাইট স্থানান্তর চুক্তি অথবা কপিরাইট নিয়োগ চুক্তি হল এমন একটি চুক্তি যা কপিরাইট মালিক পক্ষ থেকে কোন কাজের জন্য দ্বিতীয় কোন পক্ষের কাছে কপিরাইট স্থানান্তর করে। বই, ম্যাগাজিন, সিনেমা ,টেলিভিশন শো, ভিডিও গেমস এবং অন্যান্য বাণিজ্যিক শিল্পকর্ম সৃষ্টির প্রকাশক এবং লেখক যারা দ্বিতীয় পক্ষের কোন সৃষ্টিকর্ম তাদের কোন কাজে ব্যবহার করতে চান, এই চুক্তি হলো তাদের জন্য একটি আইনী প্রক্রিয়া। উদাহরণস্বরূপ, একজন ভিডিও গেমস বিকাশকারী কোন শিল্পীকে অর্থ প্রদান করে কোন বসকে আকাঁতে চান। এতে আরেকটি বিকল্প উপায় হলো কপিরাইট স্থানান্তরের পরিবর্তে কাজটিকে লাইসেন্স ব্যবহারের অধিকার অন্তর্ভুক্ত করা।
কিছু দেশে কপিরাইট স্থান্তর আইন অনুমোদিত নয় ,কেবল লাইসেন্স প্রক্রিয়া অনুমোদন দেয়।মার্কিন যুক্তরাষ্ট্র ও যুক্তরাজ্যরে মতো কিছু দেশে কপিরাইট স্থানন্তর চুক্তিগুলো সাধারণত কপিরাইট স্থান্তরকারী ব্যক্তি দ্বারা স্বাক্ষরের মাধ্যমে লিখিত আকারে থাকতে হয়। অনেক দেশে যদিও কোন কাজের জন্য কাউকে নিয়োগ করলেও নিয়োগকর্তাই কপিরাইটের মালিক হন,সুতারাং এতে কোন কপিরাইট চুক্তির প্রয়োজন নাই। আবার অনেক দেশে সৃষ্টিকর্মের স্রষ্টার নৈতিক অধিকারকে স্বীকৃতি দেয় ,সেখানে অধিকার গুলো স্থান্তরিত হতে পরে না শুধুমাত্র অর্থনৈতিক অধিকরের মাধ্যমে কপিরাইট চুক্তি গুলো স্থানন্তর হয়।
একাডেমিক প্রকাশনায় কপিরাইট স্থানন্তর চুক্তি গুলো শুধু পারিশ্রমিক বা রয়েলিটি প্রদানের সাথে জড়িত থাকে না। এই ধরনের চুক্তি গুলো একাডেমিক প্রকাশনার সাবস্ক্রিপশনরে  মূল উপদান ।শুধুমাত্র প্রকাশনের জন্য কপিরাইট নীতি অনুসরণ করে সুযোগ সুবিধার কথা বলে । যখন এগুলো আদর্শরে  মধ্যেমে থাকে, উন্মুক্ত লাইসেন্স প্রকাশনা গুলো এর বিকল্প হিসেবে প্রতিষ্ঠিত হওয়ার ফলে তথ্য যোগাযোগ প্রযুক্তির যুগে কপিরাইট স্থানন্তর চুক্তি গুলো প্রশ্নবিদ্ধ হচ্ছে ।
ইতিহাস
মাকির্ন যুক্তরাষ্ট্রে ’কপিরাইট এক্ট ১৯৭৬’ আইন এর মত অন্যন্য দেশে ও এরকম আইন করার ফলে কপিরাইট স্থানন্তর চুক্তি গুলো প্রকাশনা ব্যবসায় সাধারণ হয়ে উঠেছে। কোন লেখকের রচনা তার সৃষ্টিশীল মুহূর্তকে(প্রকাশের পরিবর্তে) বর্ণনা করে। লেখকের কোন  রচনা  বিক্রয়ের জন্য প্রকাশকদেরকে কপিরাইট অধিকার  ‍নিতে হতো । কপিরাইট অধিকারকে বৈধ হিসেবে বিবেচনার জন্য লেখক বা মালিকের  স্বাক্ষরযুক্ত লিখিত বিবৃতি ও প্রয়োজন ছিল।
উদ্দেশ্য
"লেখকরা কপিরাইটটির যে আবস্থা করেন সাধারণ চিঠিপত্র এবং রেকর্ড-রক্ষার জোর অবেদনের মাধ্যমে ,যা প্রায়শই অহেতুক সময়ের  দৌরত্ন  বাড়ে। যদিও এটি কয়েকটি অনুরোধের ক্ষেত্রে তুচ্ছ ব্যাপার, একটি  বিজ্ঞ পত্রিকায় প্রকাশের জন্য ঐ পত্রিকা প্রতি বছর কয়েকশত অনুরোধ পায়; এটি অত্যন্ত বিশাল  সাহসী পদেক্ষেপ  হয়ে উঠতে পারে। অন্যদিকে,যদি  পত্রিকাটি কপিরাইট ধারণ করে, অনুরোধগুলি, মানদণ্ডের রায় এবং অনুমতিগুলি তাত্ক্ষণিকভাবে সংশ্লিষ্ট সকলের  সন্তুষ্টির নিমিত্তে  পরিচালনা করা যায়।"
প্রকাশকদের জন্য এমন নীতিমালা থাকা প্রয়োজন যাতে মন্জুরকৃত প্রকাশকরা সৃষ্টিকর্মের অনুলিপির অনুমোদন ,প্রদর্শন  ও বিতরণ  করতে পারে ,প্রকাশনা চুক্তি জুড়ে এমন বিধান রয়েছে। কপিরাইট স্থানান্তর চুক্তির পরিসীমা এর বাইরেও যেতে পারে এবং "কিছু প্রকাশকের যতটুকু সম্ভব এটা মানা  প্রয়োজন ,সৃষ্টিকর্মের মালিকদেরকে কপিরাইট হস্তান্তর করা " "এর অর্থ হল লেখক সহ কেউ পাঠ্য, সারণী পুনরায় ব্যবহার করতে  না  পারে অথবা অন্য প্রকাশনাগুলি যাতে পূর্বের মালিকের  অনুমতি ব্যতীত  নতুন কোন কপিরাইটের আওতায় এর ফিগার অনুকরণ করতে না পারে।
কপিরাইট ট্রান্সফার চুক্তি এটিও জানতে চায় লেখক তার প্রদত্ত সকল উপকরণ কপিরাইট আইনের আওতায় তার মালিকানাধীন  রয়েছে কি না, এবং অনেক চুক্তিতে কপিরাইটটি যে আইটেমটি স্থানান্তর করা হবে তা আগে প্রকাশিত হয়েছে কি না ,দ্বৈত প্রকাশনা নিয়ন্ত্রণের জন্য প্রকাশনার মানরক্ষায় বিষয়টি বিবেচনা করা হয়।
সমালোচনা
সমালোচকরা বলেছেন যে কপিরাইট স্থানান্তর চুক্তি বাণিজ্যিক দক্ষ প্রকাশায় "দীর্ঘমেয়াদী সম্পদ পরিচালনার বিষয়ে যতটা একাডেমিক সম্প্রদায়কে সেবা প্রদান করে ততটা এর ব্যবহার প্রকাশককে একই ভাবে উপকার প্রদান করে কিন্তু তা স্পষ্টতই লেখকদের অনুরূপ উপকার করে হয় বলে মনে হয় না। কপিরাইট স্থানান্তর চুক্তিগুলি প্রায়শই লেখকদের ব্যক্তিগত অর্জনের প্রতিযেগিতা করে এটি অস্পষ্ট ভাষায় ও ধরা দেয়।
২০১৭ সালে, জনসন বনাম স্টোরিক্সের ৯ তম আপিল আপত্তি জানিয়ে ও সার্কিট কোর্ট তাদের মধ্যে কপিরাইট ট্রান্সফারকে উন্নত কোন লিখিত এসাইনম্যান্ট না থাকার বিষয় জড়িয়ে রায় বহাল রেখেছে। বিষয়টি ছিল এরকমই লেখক অ্যান্টনি জনসন সফ্টওয়্যার বিক্রি করেছিলেন এবং ২০০৩ সালে স্টোরিক্স এটি একক স্বত্বাধিকারী হিসাবে  তাঁর সংস্থায় সংযুক্ত করেছিলেন। আদালত এক জুরি রায় বহাল রেখেছিল যেহেতু জনসন তার লেখা বার্ষিক প্রতিবেদনের ভিত্তিতে কর্পোরেশন গঠনের সময় কপিরাইটটি হস্তান্তর করে এবং তার স্বাক্ষরের মাধ্যমে বলেছিলেন যে তিনি তাঁর  মালিকানা থেকে "সমস্ত সম্পদ" স্থানান্তর করেছেন।আদালতের জুরি সভা  জনসনের এই দাবিটি প্রত্যাখ্যান করেছিলেন, যে তিনি কেবল সফ্টওয়্যারটি বিক্রিয়ে শুধু লাইসেন্স হস্তান্তরের উদ্দেশ্যে  এবং জনসনের  আরও সিদ্ধান্ত নিয়েছিল যে কর্পোরেশন গঠনের সময় এ লাইন্সেযয়ের ভাড়া নেওয়া যায়,এ রায়ের ফলে তার যৌথ কাজের সমস্ত অধিকারও হস্তান্তরিত হয়।এটিই প্রথম ঘটনা যেখানে কোন দলিল এবং নিজের চুক্তি বা চুক্তি নয় যাতে কপিরাইট উল্লেখ নেই, এটি কপিরাইট স্থানান্তরের একটি "নোট বা স্মারকলিপি" হিসাবে বিবেচিত হয়েছিল এবং এটিই প্রথমবার কোনও সংস্থার একমাত্র মালিক কপিরাইটের মালিকানার উদ্দেশ্যে ভাড়া নেওয়ার জন্য কোন কাজকে মনোনীত করেছেন।পরিবেশনাটি  একটি "লেখিত"  কপিরাইট আইন দ্বারা অবশ্যই "স্পষ্ট" হওয়া উচিত নয়,তবে এতে অস্পস্ট ভাষা ও থাকতে পারে যা তৃতীয় পক্ষ দ্বারা কথিত লেনদেনের পাঠ্যক্রম  ব্যাখ্যা করতে পারে।
প্রকাশকদের কপিরাইট অ্যাসাইনমেন্টের প্রাধান্য
প্রকাশের উন্নতমানের জন্য লেখক থেকে প্রকাশকের কাছে সম্পূর্ণ এবং একচেটিয়া কপিরাইট স্থানান্তর প্রয়োজন, এটিই সাধারণত প্রকাশনার মূল শর্ত ।
অন্যান্য মডেল
কপিরাইট স্থানান্তর চুক্তি হ'ল এমন একটি পদ্ধতি যার মাধ্যমে কপিরাইটের অনুমোদন পরিচালিত হয় ।বিভিন্ন ভাষ্যকার লেখক-রক্ষিত কপিরাইটের সুবিধাগুলি নির্দেশ করেছেন,  এবং প্রকাশকগণ লাইসেন্স চুক্তি ব্যবহার করে এটি প্রয়োগ করতে শুরু করেছেন  যার মধ্যে সৃষ্টিকর্মের লেখক কপিরাইট ধরে রাখে এবং প্রকাশককে  (একচেটিয়া বা নয়) সৃষ্টিকর্ম পুনরুত্পাদন এবং বিতরণের অনুমতি দেয় ।তৃতীয় একটি মডেল হ'ল তথাকথিত "ব্রাউজ-মোড়ক" বা "ক্লিক-মোড়ক" লাইসেন্স মডেল  যা ক্রিয়েটিভ কমন্স লাইসেন্সগুলির কারণে আরও বেশি জনপ্রিয় হয়ে উঠছে: এটি যে কাউকে কিছু সম্ভাব্য বিধিনিষেধের আওতায় (প্রকাশক সহ) সৃষ্টিকর্ম পুনরুত্পাদন এবং বিতরণ করতে অনুমতি দেয়, ক্রিয়েটিভ কমন্স লাইসেন্সগুলি অনেকগুলি উন্মুক্ত অ্যাক্সেস জার্নাল ব্যবহার করে।
লেখক সংযোজন
কপিরাইট স্থানান্তর চুক্তিগুলি সাধারণত প্রকাশক প্রস্তুত করেন,কিছু মুদ্রণ পত্রিকায় তারা প্রকাশিত প্রতিটি ইস্যুতে বিবৃতিটির একটি অনুলিপি অন্তর্ভুক্ত করে।লেখকরা যদি ডিফল্ট ফ্রেসিং থেকে বিচ্যুত হতে চান, যদি তারা কপিরাইট ধরে রাখতে চান বা প্রকাশককে প্রকাশের একচেটিয়া অধিকার দিতে চান না ,তারা নির্দিষ্ট নটিফিকেশন পর্যালোচনার  করতে পারেন,তারা পান্ডুলিপি সরাসরি সম্পাদনা করে বা ডিফল্ট সংস্করণের অনুলিপি সংযোজন করতে পারন।এই জাতীয় সংযোজন গ্রহণের ক্ষেত্রে প্রকাশকনীতি যদিও  অলাদা হয়। কিছু সংস্থা এই ধরনের সংযোজন তৈরিতে কর্মীদেরকে নির্দেশনা এবং সহায়তা প্রদান করেন।
গাজী তেহসিল
গাজী তেহসিল একটি তেহসিল যা পাকিস্তানের খাইবার পাখতুনখোয়ার হরিপুর জেলায় অবস্থিত। এই তেহসিলের প্রধান কার্যালয় গাজীর শহরে অবস্থিত, এটি ৮ টি ইউনিয়ন কাউন্সিলে উপবিভাগে বিভক্ত,গাজীর সহকারী কমিশনার হচ্ছে মুহাম্মদ সুজন ভিস্ত্রো।
২০০৯ শ্রীলঙ্কা জাতীয় ক্রিকেট দলের উপর আক্রমণ
২০০৯ শ্রীলঙ্কা জাতীয় ক্রিকেট দলের উপর আক্রমণ ৩ মার্চ, ২০০৯ তারিখে সংঘটিত হয়। এতে শ্রীলঙ্কা ক্রিকেট দলের সদস্যদের নিয়ে বহনকারী একটি বাসকে ১২জন বন্দুকধারী পাকিস্তানের লাহোরে অবস্থিত গাদ্দাফি স্টেডিয়ামের কাছাকাছি এলাকায় আক্রমণ করে। ক্রিকেটারগণ তখন স্বাগতিক পাকিস্তান ক্রিকেট দলের বিরুদ্ধে দ্বিতীয় টেস্টের তৃতীয় দিনে খেলার প্রস্তুতি নিচ্ছিলেন। শ্রীলঙ্কা জাতীয় ক্রিকেট দলের ছয়জন সদস্য আঘাতপ্রাপ্ত হন। ছয় পাকিস্তানি পুলিশ ও দুইজন নিরীহ সাধারণ নাগরিক এতে প্রাণ হারান। ফিলিস্তিনের সশস্ত্র জঙ্গী কর্তৃক ১৯৭২ সালে মিউনিখে অনুষ্ঠিত গ্রীষ্মকালীন অলিম্পিকে অংশগ্রহণকারী ইসরাইলি ক্রীড়াবিদদের নিহত হবার পর এটিই প্রথম কোন জাতীয় ক্রীড়া দলের উপর সন্ত্রাসী আক্রমণ। ব্যাপকভাবে বিশ্বাস করা হয় যে, এ আক্রমণটি লস্কর-ই-ঝাংভি জঙ্গী সংগঠন কর্তৃক পরিচালিত হয়েছিল।
প্রেক্ষাপট
পাকিস্তানে দীর্ঘদিন ধরেই সফরকারী ক্রিকেট দলগুলো নিরাপত্তা সংক্রান্ত বিষয়ে আলাপ করে আসছে। মে, ২০০২ সালে নিউজিল্যান্ড ক্রিকেট দল তাদের অবস্থানকারী হোটেলের বাইরে আত্মঘাতী বোমা হামলার ফলে টেস্ট সিরিজ বাতিল করে পাকিস্তান থেকে নিজ দেশে ফেরত যায়। অবশ্য পরবর্তীকালে ২০০৩-০৪ মৌসুমে তাদের অঙ্গীকার বাস্তবায়নে পাকিস্তান সফরে এসেছিল নিউজিল্যান্ড দল। সাম্প্রতিককালে অস্ট্রেলিয়া ক্রিকেট দল মাঠের পর্যাপ্ত নিরাপত্তা না থাকায় সফর করতে অস্বীকার করে। মুম্বই আক্রমণের প্রেক্ষিতে ভারত ক্রিকেট দল পাকিস্তান সফর স্থগিত করে ও তাদের স্থলাভিষিক্ত হয় শ্রীলঙ্কা ক্রিকেট দল।
সফরকারী শ্রীলঙ্কা দলকে পাকিস্তান সরকার রাষ্ট্রপতি-ধাঁচের সর্বোচ্চ নিরাপত্তার কথা ঘোষণা করে। ২০০৪ সালে লস্কর-ই-তৈয়বা ক্রিকেট খেলার বিপক্ষে ফতোয়া জারি করে। সংগঠনটি ক্রিকেট খেলাকে ইসলামবিরুদ্ধ বলে জানায়। অক্টোবর, ২০০৭ সালে দক্ষিণ আফ্রিকার সফরের পর শ্রীলঙ্কা দলের এ সফর পাকিস্তানে প্রথম টেস্ট সফররূপে পরিচিতি পায়।
আক্রমণ
কর্মকর্তাদের মতে, লাহোরের কেন্দ্রস্থলে লিবার্ট স্কয়ারের কাছে ১২জন বন্দুকধারী আত্মগোপনে ছিল। তারা শ্রীলঙ্কা দলকে গাদ্দাফি স্টেডিয়ামে বহনকারী বাসের জন্য অপেক্ষা করছিল। বাসটি রাস্তা অতিক্রমকালে অতর্কিতে বাসকে লক্ষ্য করে গুলি করতে শুরু করে। পাকিস্তানি পুলিশ শ্রীলঙ্কা দলকে রক্ষার্থে পাল্টা গুলি চালায়। গুলি চলাকালে ছয় পুলিশ ও দুইজন নিরীহ সাধারণ ব্যক্তি নিহত হয়। কিছু প্রতিবেদনে প্রকাশ পায় যে, পাকিস্তানের নিরাপত্তা রক্ষীরা পালিয়ে যেতে বাধ্য হন। প্রায় ২০ মিনিট পর রকেট লাঞ্চার ও গ্রেনেড ফেলে সশস্ত্র বন্দুকধারীরা পালিয়ে যান।
বন্দুকধারীরা প্রথমে বাসের চাকা লক্ষ্য করে আঘাত হানে। পরবর্তীতে তারা বাসকে লক্ষ্য করে আঘাত চালায়। আক্রমণকারীরা বাসে রকেট আক্রমণ চালালেও তা লক্ষ্যে আঘাত হানতে ব্যর্থ হয় ও নিকটস্থ বৈদ্যুতিক খুঁটিতে আঘাত হানে। বাসচালক মেহার মোহাম্মদ খলিল প্রায় ৫০০ মিটার বাসকে সম্মুখে স্টেডিয়ামের কাছে নিয়ে যেতে সমর্থ হন। খলিলকে তার সাহসিকতায় বীর বনে যান। এছাড়াও আক্রমণকারীরা বাসকে লক্ষ্য করে গ্রেনেড ছুড়ে যা বাস চলে যাবার পর বিস্ফোরিত হয়।
মুৎসি বোওরব এয়েদে
মুৎসি "ইনেকুনালুক" বোওরব এয়েদে ( জন্ম: ১১ মার্চ ১৯৮৭) একজন গ্রিনল্যান্ডীয় রাজনীতিবিদ যিনি ২০২১ সালের এপ্রিল মাস থেকে গ্রিনল্যান্ডের সপ্তম প্রধানমন্ত্রী হিসাবে বর্তমানে দায়িত্ব পালন করছেন। তিনি ২০১৫ সাল থেকে গ্রিনল্যান্ডের সংসদ ইনাৎসিসার্তুত এর একজন সদস্য হিসেবে এবং উপরন্তু ২০১৮ সাল থেকে ইনুইত আতাকাৎসিগিত দলের সভাপতি হিসেবে দায়িত্বরত আছেন।
বঙ্গবন্ধু মেডিকেল কলেজ, সুনামগঞ্জ
বঙ্গবন্ধু মেডিকেল কলেজ, সুনামগঞ্জ হলো বাংলাদেশের  সুনামগঞ্জ জেলা  অবস্থিত একটি সরকারি মেডিকেল কলেজ। কলেজটি ২০২০-২১ শিক্ষাবর্ষের ৫০ জন ছাত্রছাত্রী নিয়ে এর পাঠদান কার্যক্রম শুরু হয়।
অবস্থান
সুনামগঞ্জ-সিলেট সড়কের পশ্চিমপাশে ও সুরমা নদীর পূর্ব তীরে (সড়ক ও নদীর মধ্যবর্তী জমিতে) সুনামগঞ্জ সদরের মদনপুর এলাকায় বঙ্গবন্ধু মেডিকেল কলেজ ও হাসপাতাল নির্মাণ করা হচ্ছে। বর্তমানে অস্থায়ী ক্যাম্পাস শান্তিগঞ্জ(পূর্বনাম, দক্ষিণ সুনামগঞ্জ) উপজেলা স্বাস্থ্য কমপ্লেক্স, সুনামগঞ্জের হাসপাতাল ভবনে একাডেমিক কার্যক্রম পরিচালিত হচ্ছে।
ইতিহাস
হাওর এলাকার মানুষের স্বাস্থ্যসেবা নিশ্চিত করতে বাংলাদেশ সরকার এই মেডিকেল কলেজ হাসপাতাল নির্মিত করে। বঙ্গবন্ধু সুনামগঞ্জ মেডিকেল কলেজ ও হাসপাতাল’ নামে একনেক সভায় ১ হাজার ১০৭ কোটি ৮৮ লক্ষ ৯৮ হাজার টাকার এই প্রকল্পের অনুমোদন দেন প্রধানমন্ত্রী শেখ হাসিনা। ২০২০-২১ সালের এমবিবিএস ভর্তি পরীক্ষায় উত্তীর্ণ ৫০ জন শিক্ষার্থী এ মেডিকেল কলেজে ভর্তির সুযোগ পাচ্ছে। নব-নির্মিত দক্ষিণ সুনামগঞ্জ উপজেলা স্বাস্থ্য কমপ্লেক্সে প্রাথমিক এ মেডিকেল কলেজের শিক্ষার্থীদের পাঠদান পরিচালিত হবে।
ক্যাম্পাস
অস্থায়ী ভিত্তিতে নব-নির্মিত দক্ষিণ সুনামগঞ্জ উপজেলা স্বাস্থ্য কমপ্লেক্সে প্রাথমিক এ মেডিকেল কলেজের শিক্ষার্থীদের পাঠদান পরিচালিত হবে। পরবতীর্তে সদর উপজেলার মদনপুর এলাকায় নির্মাণাধীন স্থায়ী ক্যাম্পাসে শিক্ষা কার্যক্রম চলবে।
সুনামগঞ্জ মেডিকেল কলেজ ও হাসপাতালের মোট ২৯টি আধুনিক ভবন নির্মাণ করা হচ্ছে। এর ভেতরে থাকবে খেলার মাঠ ও পুকুর। ভবনগুলোর মধ্যে বেইজমেন্টসহ ৮তলা বিশিষ্ট একটি হাসপাতাল ভবন, ৯তলা বিশিষ্ট একটি একাডেমিক ভবন, একটি ৮তলা হোস্টেল ভবন নির্মাণ করা হবে। এছাড়া, ৬তলা ভিতের ৬তলা ইন্টার্নি ডক্টরস ভবন নির্মাণ করা হবে ১টি। ১০ তলা ভিতবিশিষ্ট ১০ তলা সিঙ্গেল ডক্টরস একোমোডেশন ভবন নির্মাণ করা হবে ১টি। ৬তলা ভিতবিশিষ্ট ৬তলা স্টাফ নার্স ডরমিটরি ভবন নির্মাণ করা হবে ১টি। ৬তলা ভিতের ৬ তলা স্টাফ ডরমিটরি ভবন নির্মাণ করা হবে ১টি। ৬তলা ভিতবিশিষ্ট ৬তলা নার্সিং কলেজ একাডেমিক ভবন নির্মাণ করা হবে ১টি। ৮তলা ভিতবিশিষ্ট ৮তলা স্টুডেন্ট নার্স হোস্টেল ভবন নির্মাণ করা হবে ১টি। ২তলা ভিতবিশিষ্ট ২তলা টিচিং মর্গ অ্যান্ড মরচুয়ারি ভবন নির্মাণ করা হবে ১টি। ৪তলা ভিতের ৪তলা অডিটোরিয়াম ভবন নির্মাণ করা হবে ১টি। ৩তলা ভিতবিশিষ্ট ৩তলা লন্ড্রি ভবন নির্মাণ করা হবে ১টি। ৪তলা ভিতবিশিষ্ট ৪তলা মসজিদ ভবন নির্মাণ করা হবে ১টি। ৫তলা ভিতবিশিষ্ট ৫তলা আবাসিক ভবন নির্মাণ করা হবে ৪টি। এছাড়া, মেডিক্যাল ও অফিস যন্ত্রপাতি এবং আসবাবপত্র সংগ্রহ করা হবে।
অবকাঠামো
সুনামগঞ্জ মেডিকেল কলেজ ও হাসপাতালের মোট ২৯টি ভবন নির্মাণ করা হবে। এর ভেতরে থাকবে খেলার মাঠ ও পুকুর। ইতোমধ্যে ৩৫ একর জমি অধিগ্রহণ করা হয়েছে। সুনামগঞ্জ মেডিকেল কলেজ ও হাসপাতালের জন্য নির্মাণ করা হবে একটি হাসপাতাল ভবন, একটি একাডেমিক ভবন, একটি করে ছাত্র ও ছাত্রীনিবাস, একটি করে পুরুষ ও মহিলা ইন্টার্ন চিকিৎসক ডরমেটরি, অবিবাহিত পুরুষ ও মহিলা চিকিৎসকদের জন্য একটি করে আবাসিক ভবন, স্টাফ নার্স ডরমেটরি, জরুরি সেবায় নিয়োজিত পুরুষ ও নারী কর্মচারীদের জন্য একটি করে ভবন, একটি নার্সিং কলেজ ভবন, নার্সিং শিক্ষার্থীনিবাস একটি, একটি মর্গ, ব্যায়ামাগার, মসজিদ, বিদ্যুত সাব স্টেশন, কাপড় ধোয়ার জন্য লন্ড্রি, অধ্যক্ষ ও পরিচালকের বাসভবন, বিভিন্ন আয়তনের ৬টি আবাসিক ভবন, পাবলিক টয়লেট, মেডিকেল বর্জ্য ব্যবস্থাপনা ভবন, স্যুয়ারেজ বর্জ্য ব্যবস্থাপনা ভবন। হাসপাতাল ভবন ও একাডেমিক ভবনের মধ্যে একটি লিংক করিডোর স্থাপন করা হবে।
ঘা-মু সম্প্রদায়
ঘা-মু চীনের একটি জাতিগোষ্ঠী। তারা কুয়েইচৌ থেকে এসেছে এবং হমোং জনগণের অন্তর্গত। তাদের অনেকেই খ্রিস্টান। এই গোষ্ঠীর জনসংখ্যা সম্ভবত ১০০,০০০ ছাড়িয়ে যাবে। তারা স্মল ফ্লাওয়ারী মিয়াও ভাষায় কথা বলে।
স্পেনের ত্রয়োদশ আলফনসো
আলফনসোর শাসনামলে স্পেনে চারটি প্রধান সমস্যা দেখা দিয়েছিলে, যা উদার রাজতন্ত্রের সমাপ্তিতে অবদান রেখেছিল: সমস্যা চারটি হলো: বিস্তৃত সামাজিক গোষ্ঠীর প্রকৃত রাজনৈতিক প্রতিনিধিত্বের অভাব; জনপ্রিয় শ্রেণীর গরীব অবস্থা, বিশেষত কৃষক; রাইফ ওয়ার থেকে উদ্ভূত সমস্যা; কাতালান জাতীয়তাবাদ। স্পেনীয়-মার্কিন যুদ্ধের সাথে শুরু হওয়া রাজনৈতিক ও সামাজিক অশান্তি প্রকৃত উদার গণতন্ত্র প্রতিষ্ঠার অন্তরায় হয়ে উঠে, যার ফলে পরবর্তীতে প্রিমো দে রিভেরার একনায়কতন্ত্র প্রতিষ্ঠা লাভ করেছিল। এই একনায়কতন্ত্রের রাজনৈতিক ব্যর্থতার কারণে, আলফনসো তার শাসনের পুনরুত্থানের অভিপ্রায় নিয়ে গণতান্ত্রিক আদর্শে ফিরে এসেছিলেন। তা সত্ত্বেও, এটি প্রিমো দে রিভেরার একনায়কত্বের প্রতি বিশ্বাসঘাতকতা অনুভব করে সকল রাজনৈতিক ব্যক্তিত্ব দ্বারা পরিত্যক্ত হয়েছিল।
১৯৩১ সালের এপ্রিল মাসে, পৌর নির্বাচনের পরে তিনি স্বেচ্ছায় স্পেন ত্যাগ করেছিলেন, যেটিকে সেই সময় রাজতন্ত্র বা প্রজাতন্ত্রের মধ্যস্থতা হিসেবে গ্রহণ করা হয়েছিল।
তেলরঙ
thumb|[[মোনা লিসা, লিওনার্দো দা ভিঞ্চি, আনুমানিক ১৫০৩-০৬ - তেলরঙে আঁকা একটি চিত্রের উদাহরণ।|alt=Painting is a portrait of a lady smiling subtly with her hands crossed. She has smooth, white skin and is centered against a landscape background.]]
তেলরঙ বা তৈলচিত্র (Oil painting) হলো এমন একটি শিল্প মাধ্যম যেখানে রঞ্জক পদার্থের সাথে বাইন্ডার বা বন্ধনী হিসেবে শোষক তেল ব্যবহার করা হয়। সাধারণত ব্যব্যহৃত শোষক তেলের মধ্যে রয়েছে তিসির তেল, পোস্তদানা তেল, আখরোট তেল ও কুসুম ফুলের তেল। তেলের সঠিক নির্বাচন তৈলচিত্রে অনেক ভূমিকা পালন করে, যেমন চিত্রকর্মটি কতোটা হলদে হবে বা কতো দ্রুত শুকিয়ে যাবে তা তেলের উপরই নির্ভরশীল। রঙের উজ্জ্বলতার দিকে লক্ষ করলে কিছু পার্থক্য দেখা যায় যা তেলের প্রকৃতির উপর নির্ভরশীল। একজন শিল্পী নির্দিষ্ট রঞ্জক এবং আকাঙ্ক্ষিত কর্মফল পেতে একই চিত্রকর্মে বিভিন্ন তেল ব্যবহার করতে পারেন। মাধ্যমের উপর নির্ভর করে রঙসমূহ এক বিশেষ সামঞ্জস্য লাভ করে। চিত্রকর্মের উজ্জ্বল বার্নিশ ও পালিশের জন্য তেলকে এক প্রকার রজনের সাথে ফোটানো হয়ে থাকে। রজন হিসেবে পাইন বা দেবদারু গাছের রজন অথবা লবান ব্যবহৃত হয়।
যদিও পঞ্চম ও দশম শতাব্দীর মধ্যবর্তী সময়ে পশ্চিম আফগানিস্তানে ভারতীয় এবং চীনা চিত্রশিল্পীরা বৌদ্ধ ধর্মের চিত্রকর্মে তেল রঙের ব্যবহার করে থাকলেও, এটি ১৫ শতকের আগে প্রসার লাভ করেনি। তেল রঙের অনুশীলন মধ্যযুগের দিকে পশ্চিমাভিমুখ হয়। অবশেষে তেল রঙের সুবিধাগুলো ব্যাপকভাবে পরিচিত হয়ে ওঠায় এটি শিল্পকর্ম তৈরির প্রধান মাধ্যমে পরিণত হয়। এ পরিবর্তন শুরু হয় উত্তর ইউরোপে নেদ্যারল্যান্ডীয় চিত্রকর্মের মাধ্যমে, এবং রেনেসাঁর প্রসারের সাথে সাথে তৈলচিত্র কৌশল প্রায় সম্পূর্ণরূপে ইউরোপের বেশিরভাগ দেশেই টেম্পেরার স্থান গ্রহণ করে।
সাম্প্রতিককালে, নতুন এক প্রকার তেল রঙ প্রাধান্য পাচ্ছে, যা পানিতে মিশ্রনীয়। এটি গতানুগতিক তেলরঙকে কিছু্ পরিমানে প্রতিস্থাপিতও করেছে। পানিতে দ্রবণীয় রঙে এক প্রকার তরল থাকে, যা রঙটিকে থিনার ছাড়া পানির সাহায্যে পাতলা করতে সক্ষম। এর ফলে রঙটি সাধারণ তেলরঙের চেয়ে দ্রুত শুকায়। সাধারণত তেলরঙ যেখানে ১ থেকে ৩ সপ্তাহে শুকায় সেখানে পানিতে দ্রবণীয় এই তেলরঙ ১ থেকে ৩ দিনেই শুকিয়ে যায়।
বাংলাদেশ বিদ্যালয় মাস্কাট
ওমানের বাংলাদেশি নাগরিকদের জন্য বাংলাদেশ বিদ্যালয় মাস্কাট একটি স্কুল। বিদ্যালয়টি বাঙালি সম্প্রদায়ের শিশুদের জন্য বাংলাদেশ দূতাবাস এবং ওমান সালতানাতের পৃষ্ঠপোষকতা ও ওমান শিক্ষা মন্ত্রণালয়ের অনুমোদনে প্রতিষ্ঠিত হয়। এটি ৩ সেপ্টেম্বর ১৯৯৬ সালে প্রতিষ্ঠিত হয়েছিল এবং ৯ নভেম্বর ১৯৯৬ সালে আনুষ্ঠানিকভাবে উদ্বোধন করা হয়েছিল। বিদ্যালয়টি ব্রিটিশ নাগরিক মিঃ রবার্ট কুসওয়ার্থকে বিদ্যালয়ের প্রথম অধ্যক্ষ হিসাবে নিযুক্ত করেছিল। ওমান সালতানাতের কমিউনিটি স্কুলসমূহের নীতিমালা ও নির্দেশনা অনুযায়ী বিদ্যালয়টি পরিচালিত হয়। বিদ্যালয়টি প্রতিষ্ঠা করেছিলেন মরহুম মেজর জেনারেল আমিন আহমেদ চৌধুরী, যখন তিনি ওমান সালতানাতে বাংলাদেশের রাষ্ট্রদূত হিসাবে দায়িত্ব পালন করছিলেন।
স্কুল সুবিধা
বিদ্যালয়টির একটি ফুটবল মাঠ, ক্রিকেট নেট এবং বাস্কেটবল কোর্ট রয়েছে।
১। গ্রন্থাগার
বিদ্যালয়ের গ্রন্থাগারটি বিশেষ এবং সাধারণ পাঠ্য উপাদানে ভরপুর। গ্রন্থাগারটি সকল বয়সের শিক্ষার্থীদের জন্য উন্মুক্ত। গ্রন্থাগারের বিকাশের জন্য শিক্ষার্থীরা এখানে স্বেচ্ছাসেবামূলক কাজ করে থাকে।
২। তথ্য ও কম্পিউটার প্রযুক্তি (আইসিটি)
সাম্প্রতিক সফটয়্যার এবং সম্পূর্ণ নেটওয়ার্কিংসম্পন্ন উন্নত কম্পিউটার ল্যাব রয়েছে। শিক্ষার্থীদের জন্য রয়েছে স্বতন্ত্র ওয়ার্ক স্টেশন।
৩। আর্ট রুম
আর্ট রুমটি বিভিন্ন মাধ্যমগুলিতে কাজ করার সময় শিক্ষার্থীদের স্বতন্ত্রভাবে সমর্থন করে। এই বিদ্যালয়ের শিক্ষার্থীরা আন্তঃস্কুল প্রতিযোগিতায় বেশ কয়েকটি পুরস্কার জিতেছে এবং তাদের কাজগুলো স্কুল পত্রিকা এবং ঘরের প্রকাশনাগুলোতে প্রকাশিত হয়।
৪। প্রার্থনার কক্ষ
প্রার্থনা কক্ষটি প্রতিদিন বিদ্যালয় চলাকালে খোলা রাখা হয়।
৫। বিদ্যালয় খেলার মাঠ
বিদ্যালয়ের একটি বিশাল খেলার মাঠ রয়েছে যেখানে সারা বছর জুড়ে ফুটবল এবং ক্রিকেটের অভ্যন্তরীণ ম্যাচগুলি আয়োজন করা হয়। খেলার মাঠের একটি অংশে ইভেন্টের সময় ছায়া দেওয়ার জন্য প্রচুর ছা্উনি রয়েছে এবং একটি বাস্কেটবল কোর্ট রয়েছে যেখানে ছেলে-মেয়েদের বাস্কেটবল ম্যাচগুলি আয়োজন করা হয়।
স্কুলের খেলার মাঠের বিকাশ
আগে বিদ্যালয়ের ফুটবল মাঠে ঘাস ছিল না, যার ফলে অনেক সময় শিক্ষার্থীরা এ জাতীয় মাঠে খেলতে অসুবিধার মুখোমুখি হত। ২০১৭ সালের ফেব্রুয়ারিতে, সাবিনা আক্তার মজুমদারের নেতৃত্বে একটি নতুন পরিচালনা পর্ষদ নিয়োগ দেওয়া হয়েছিল। অভিভাবক সমাবেশের বক্তৃতায় তিনি স্কুল খেলার মাঠের বিষয়টি উত্থাপন করেছিলেন। তিনি এই সমস্যাটি সমাধানের জন্য ঘাস রোপণ বা কৃত্রিম তৃণাচ্ছাদিত জমি বা কৃত্রিম গালিচা তৈরি করার প্রতিশ্রুতি দিয়েছিলেন। এই উদ্যোগটি মার্চ ২০১৮ অবধি বিলম্বিত হয়েছিল, যতক্ষণ না ওমানে প্রতিষ্ঠিত একটি বাঙালি সম্প্রদায় গোষ্ঠী যা চট্টগ্রাম অ্যাসোসিয়েশন বা "চট্টগ্রাম সমিতি" নামে পরিচিত প্রতিষ্ঠানটি ১০,১০০ ওমানি রিয়াল (২২,০০০,০০ টাকা) দান করেছিল। প্রকল্পটি জুন ২০১৮ এ শেষ হয়েছিল এবং মাঠটি আনুষ্ঠানিকভাবে অক্টোবরে ২০১৮ সালে একটি আন্তঃস্কুল ফুটবল টুর্নামেন্টের সময় উদ্বোধন করা হয়েছিল। থাম্ব|শিক্ষার্থীদের নিয়োগকারী হিসাবে নির্বাচিত করা হয়েছে (২০১৬)
নিয়োগকারী
এই পরিষদটি বিদ্যালয়ের শিক্ষার্থী, শিক্ষকের ভোট এবং বাছাই প্যানেলের সাক্ষাৎকারের মাধ্যমে নির্বাচিত ২৮ জন সদস্য দ্বারা গঠিত।
মহারাষ্ট্র ক্রিকেট অ্যাসোসিয়েশন স্টেডিয়াম
মহারাষ্ট্র ক্রিকেট অ্যাসোসিয়েশন স্টেডিয়াম (महाराष्ट्र क्रिकेट असोसिएशन स्टेडियम) ভারতের পুনে শহর থেকে ২৮ কিমি উত্তর-পশ্চিমে অবস্থিত একটি ক্রিকেট স্টেডিয়াম। এতে ৩৭,৪০৬ দর্শকের ধারণ ক্ষমতা আছে। এই স্টেডিয়াম হওয়ার পর একটিই ওয়ান ডে ম্যাচ আয়োজন করেছিল। ম্যাচটি হয়েছিল ২০১৩ সালের ১৩ অক্টোবর ভারত-অস্ট্রেলিয়ার মধ্যে।
যোগাযোগ
নিকটবর্তী রেলওয়ে স্টেশন হচ্ছে দেহু সড়ক স্টেশন
চার্লি ফিনলাসন
চার্লস অ্যাডওয়ার্ড চার্লি ফিনলাসন (Charlie Finlason; জন্ম: ১৯ ফেব্রুয়ারি, ১৮৬০ - মৃত্যু: ৩১ জুলাই, ১৯১৭) সারের ক্যাম্বারওয়েল এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন চার্লি ফিনলাসন।
প্রথম-শ্রেণীর ক্রিকেট
এপ্রিল, ১৮৯১ সালে চার্লি ফিনলাসন তার একমাত্র প্রথম-শ্রেণীর শতরানের সন্ধান পান। ১৮৯০-৯১ মৌসুমে কারি কাপের দ্বিতীয় আসরে ট্রান্সভালের বিপক্ষে এ কৃতিত্ব গড়েন। জোহেন্সবার্গের ওয়ান্ডারার্সে অনুষ্ঠিত ঐ খেলাটি অসীম সময়ের ছিল। ছয় দিন পর গ্রিকুয়াল্যান্ড ওয়েস্ট দল জয় পায়। গ্রিকুয়াল্যান্ডে ওয়েস্টের দ্বিতীয় ইনিংসে ফিনলাসন ১৫৪ রান করে অপরাজিত অবস্থায় মাঠে ছাড়েন। তন্মধ্যে দশম উইকেট জুটিতে ৪১ রান করা আলফ্রেড কুপারের সাথে ৯৫ রান সংগ্রহ করেন। ডিসেম্বর, ২০১৪ সাল পর্যন্ত গ্রিকুয়াল্যান্ড ওয়েস্টের পক্ষে শেষ উইকেটে রেকর্ড হিসেবে চিহ্নিত ছিল।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন চার্লি ফিনলাসন। ১২ মার্চ, ১৮৮৯ তারিখে পোর্ট এলিজাবেথে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তিনি কোন টেস্টে অংশ নেননি।
১৮৮৯ সালে ইংল্যান্ডের বিপক্ষে একমাত্র টেস্ট খেলায় অংশগ্রহণ করেন। দুই ইনিংস মিলিয়ে ছয় রান তুলেন ও কোন উইকেট লাভে ব্যর্থ হন তিনি।
ব্যক্তিগত জীবন
ক্রিকেট খেলা থেকে অবসর গ্রহণ করে সলিসবারিতে সংবাদপত্রকর্মীর ভূমিকায় অবতীর্ণ হয়েছিলেন। ১৮৯৩ সালে ‘এ নোবডি ইন ম্যাশোনাল্যান্ড’ শীর্ষক গ্রন্থ প্রকাশ করেন।
আখতার হুসেন
আখতার হুসেন (জন্ম: ১ নভেম্বর, ১৯৪৫) বাংলাদেশী শিশু সাহিত্যিক। শিশু সাহিত্যে বিশেষ অবদানের জন্য তিনি ২০১২ সালে বাংলা একাডেমি পুরস্কার এবং অগ্রণী ব্যাংক শিশু একাডেমী শিশুসাহিত্য পুরস্কার লাভ করেন।
উদ্ভিদ সংরক্ষণ
উদ্ভিদ এর সংরক্ষণ হ'ল উদ্ভিদ রোগ, আগাছা এবং অন্যান্য কীটপতঙ্গ থেকে বা বিলপ্তির পর্যায় হতে সংরক্ষণ করা, (উভয়ই vertebrate এবং invertebrate)  যা কৃষি ফসল এবং বনজ ক্ষতিগ্রস্ত করে। কৃষি ফসলের মধ্যে রয়েছে জমির ফসল (ভুট্টা, গম, চাল ইত্যাদি), উদ্ভিজ্জ ফসল (আলু, বাঁধাকপি ইত্যাদি) এবং ফলমূল। উদ্ভিদ সংরক্ষণ করার প্রয়োজন  অনেক কারণে হয়ে থাকে যেমনঃ-  গাছপালা পোকামাকড়, পাখি, ইঁদুর, ব্যাকটিরিয়া ইত্যাদির দ্বারা যেন ক্ষতিগ্রস্ত না হতে পারে, প্রজাতিটি যেন বিলপ্তি না ঘটে , ইত্যাদি ।
শস্য সুরক্ষা
শস্য সুরক্ষা আগাছা, কীটপতঙ্গ, ভাইরাস, উদ্ভিদজনিত রোগ এবং অন্যান্য ক্ষতিকারক কারণগুলির বিরুদ্ধে ফসলের রক্ষার জন্য ব্যবহৃত যন্ত্রপাতি, পণ্য এবং কৌশলগুলির একটি জটিল। ভবিষ্যতের ফসলের ক্ষতি হ্রাস বা এমনকি ধ্বংস করতে তারা ধ্বংসাত্মক ফলাফল পেতে পারে। বিশ্বজুড়ে কৃষক এবং বিজ্ঞানীরা অবাঞ্ছিত প্রভাব দূরীকরণের জন্য নিয়মিত পদক্ষেপে কাজ করছেন। বিশেষজ্ঞরা একটি সাধারণ সিদ্ধান্তে পৌঁছেছেন যে সুরক্ষা নিরাময়ের চেয়ে অনেক বেশি কার্যকর। ভাগ্যক্রমে, আধুনিক কৃষিতে সর্বশেষ অগ্রগতি বিভিন্ন সমাধান সরবরাহ করে।
শস্য রোটেশন শস্য সুরক্ষা পদ্ধতির একটি শক্তিশালী সরঞ্জাম
কীটনাশক ও ফসলের রোগের বিরুদ্ধে লড়াইয়ে ফসলের আবর্তন অত্যন্ত গুরুত্ব দেয়। এই ফ্যাক্টর স্থায়ী ফসলের স্তরের তুলনায় ফাইটোস্যানটারি সম্ভাবনা 2- 6 গুণ কমিয়ে দেয়। এই ক্ষেত্রে, নির্দিষ্ট আগাছা, রোগ, পোকার অদৃশ্য হয়ে যায়। কর্ন স্থিতিশীল স্ব-সামঞ্জস্যতা দ্বারা চিহ্নিত করা হয় এবং এক এবং একই অঞ্চলে 4-5 বছর ধরে জন্মাতে পারে। তবে মটর, চিনি বিট, গম, বার্লি, ওটস, রাই, ভেচ এমনকি একবারে পুনরায় বপনের ক্ষেত্রেও নেতিবাচক প্রতিক্রিয়া দেখায় এবং বিপরীতে, যখন ফসলের ঘূর্ণায়নে সঠিকভাবে স্থাপন করা হয় তখন একটি বর্ধিত ফসল দেবে।
সেচ ব্যবস্থা অপ্টিমাইজেশন
মাটির আর্দ্রতা স্তরটি সর্বোপরি উদ্ভিদের স্বাস্থ্য এবং সর্বাধিক ফসল বজায় রাখার মূল চাবিকাঠি। শস্য নিরীক্ষণ ব্যবস্থায় উদ্ভিদ সূচকগুলি ব্যবহার করে ক্ষেতগুলিকে জোনিং করার পরে, আপনি ক্রমাগত কম উৎপাদনশীলতাযুক্ত অঞ্চলগুলি শনাক্ত করতে পারেন।
আবহাওয়ার ঝুঁকি পরিচালনা করা
ফসল সুরক্ষা কৌশলটির আরেকটি গুরুত্বপূর্ণ পরামিতি হ'ল আবহাওয়া ঝুঁকির মূল্যায়ন। শিলাবৃষ্টি বা হারিকেনের মতো ঘটনা ফসলের গুরুতর ক্ষতি হতে পারে। আপনি পাঁচ দিনের আবহাওয়ার পূর্বাভাস পর্যালোচনা করবেন । এটি আপনাকে ক্রমবর্ধমান আবহাওয়ার পরিস্থিতির জন্য ক্ষেত্র প্রস্তুত করার অনুমতি দেবে।
আগাছা ব্যবস্থাপনা
আগাছা পোড়া গাছের উদ্ভিদকে বঞ্চিত করে, সূর্য থেকে তাদের অস্পষ্ট করে। আগাছা রোগ বহন করে বা পোকার ছড়ায়। বিভিন্ন উৎস অনুসারে, আগাছার কারণে কৃষকরা তাদের ফসলের 10-50% হারান- কৃত্রিম বুদ্ধিমত্তা প্রযুক্তির জন্য ধন্যবাদ, কৃষকরা আগাছা শনাক্ত করতে এবং বিন্দুগতভাবে তাদের ধ্বংস করতে পারে।
চিটাগং (চলচ্চিত্র)
চট্টগ্রাম (Chittagong) বেদব্রত পাইন পরিচালিত ২০১২ সালের হিন্দি চলচ্চিত্র। এতে প্রধান চরিত্রে অভিনয় করেছেন মনোজ বাজপেয়ী এবং ছবিটি ব্রিটিশ ভারতের (বর্তমান বাংলাদেশ) ঐতিহাসিক ঘটনা চট্টগ্রাম অস্ত্রাগার লুন্ঠন নিয়ে নির্মিত।
কাহিনী সংক্ষেপ
ছবিটির কাহিনী শুরু হয় নায়ক ঝঙ্কুকে দিয়ে। এটি মূলত বিপ্লবী সুবোধ রায় ওরফে ঝুঙ্কুর জীবনী। মাস্টারদা সূর্যসেনের অনুপ্রেরণায় ঝুঙ্কু চট্টগ্রাম বিদ্রোহে যোগ দেন। স্বাধীনতার পূর্বে ও পরে তেভাগা আন্দোলন ও বামপন্থী আন্দোলনেও তিনি নেতৃত্ব দিয়েছিলেন। এই চলচ্চিত্রে মাস্টারদার নেতৃত্বে অস্ত্রাগার লুন্ঠন, জালালাবাদের যুদ্ধ, ঝুঙ্কুর জেলজীবন এবং কৃষক আন্দোলনের কথা চিত্রায়িত।
মিউজিক
অ্যালবামের সকল গান লিখেছেন প্রসূন যোশি এবং কম্পোজ করেছেন শঙ্কর-এহসান-লয়।
পটিয়া সরকারি কলেজ
পটিয়া সরকারি কলেজ দক্ষিণ চট্টগ্রামের একটি শীর্ষস্থানীয় এবং ঐতিহ্যবাহী শিক্ষাপ্রতিষ্ঠান। এটি চট্টগ্রাম জেলার পটিয়া উপজেলার জিরো পয়েন্টে অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত।
অবস্থান
অত্র কলেজটি চট্টগ্রাম জেলা পটিয়া থানার পাশে অবস্থিত।
প্রতিষ্ঠার পটভূমি
পটিয়া উপজেলায় জিরো পয়েন্টে আরাকান সড়ক সংলগ্ন স্থানে ২.৫ একর জমির উপর কলেজের অবস্থান। পটিয়া ও আনোয়ারা থানার বিশিষ্ট বিদ্যানুরাগী ব্যক্তিদের নিয়ে ১৯৬২ সনে পটিয়া আদর্শ উচ্চ বিদ্যালয়ের ক্যাম্পাসকে কেন্দ্র করে পটিয়া কলেজের আনুষ্ঠানিক যাত্রা শুরু হয়।
১৯৬৩ সনে পটিয়া আদর্শ উচ্চ বিদ্যালয়ের দানকৃত ২.৫ একর জায়গায় কলেজের ভিত্তি প্রস্তর স্থাপন করা হয় এবং আগস্ট মাসের প্রথম সপ্তাহে ড. আতাউল হাকিম আনুষ্ঠানিকভাবে কলেজের ক্লাস উদ্বোধন করেন। ১৯৬৭ সালের ২৩ জুলাই কলেজের বিজ্ঞান ভবনের ভিত্তিপ্রস্তর স্থাপন করা হয়। ১৯৭১ সনে স্বাধীনতার মহান মুক্তিযুদ্ধে অত্র কলেজ গুরুত্বপূণ ভুমিকা পালন করে। ১৯৭১ সন পর্যন্ত বাবু শান্তিময় খাস্তগীর ও ‍হামিদুর রহমান সাহেবের আন্তরিক সহযোগিতায় আরও ৪.৭৬ একর জমি লাভ করে কলেজের কলেবর বৃদ্ধি হয়। ১৯৭৮ সনে পটিয়া কলেজকে জাতীয়করণ করার ঘোষণা দেয়া হয় ও ১ মার্চ ১৯৮০ সনে কলেজটি জাতীয়করণ করা হয়।
অবকাঠামো
কলেজের অভ্যন্তরেই বিশাল আকৃতির পুকুর অবস্থিত।
বিভাগ সমূহ
ডিগ্রী পাস কোর্স ছাড়াও বর্তমানে ব্যবস্থাপনা, হিসাববিজ্ঞান, গণিত, পদার্থবিজ্ঞান, রসায়ন, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি, দর্শন, বাংলা ও ইংরেজি-এ ১১টি বিষয়ে অনার্স কোর্সের কার্যক্রম চলছে এবং আরো বিষয়ে অনার্স কোর্স চালু প্রক্রিয়াধীন রয়েছে।
সম্প্রতি ব্যবস্থাপনা, হিসাববিজ্ঞান বিষয় নিয়ে মাস্টার্স কোর্স চালু হয়েছে।
কলেজ ভবন
বর্তমানে কলেজে উচ্চ মাধ্যমিক, ডিগ্রী ও অনার্স শ্রেণীর ৫০০০ ছাত্র-ছাত্রীর জন্য ২টি বৃহদাকার ত্রিতল ভবন রয়েছে যার একটিতে বিজ্ঞানাগার সহ ১৮টি শ্রেণীকক্ষ ও অপরটিতে ৯টি শ্রেণীকক্ষ রয়েছে। তাছাড়াও লাইব্রেরীসহ ৬ কক্ষ বিশিষ্ট আরো একটি দ্বিতল প্রশাসনিক ভবন ও ছাত্র/ছাত্রীদের জন্য পৃথক কমনরুম রয়েছে।
পাঠাগার
২ কক্ষ বিশিষ্ট পটিয়া সরকারি কলেজ লাইব্রেরীর বইয়ের সংখ্যা প্রায় ৭৬২ টি’র মত।
অন্যান্য সুযোগ সুবিধাসমূহ
থাম্ব|পটিয়া সরকারি কলেজ জামে মসজিদ
স্বেচ্ছাসেবক সংগঠনসমূহ
বিএনসিসি, রেড ক্রিসেন্ট, রোভার স্কাউট
কালাগলা মানিকজোড়
কালাগলা মানিকজোড়, কালোগলা বক বা লোহারজঙ্গ (বৈজ্ঞানিক নাম: Ephippiorhynchus asiaticus) এক প্রকার সারস জাতীয় লম্বা গলার পাখি। এই পাখিদের পাওয়া যায় এশিয়া ও অস্ট্রেলিয়ার নিচু জলাভূমি অঞ্চলে। অস্ট্রেলিয়ায় এদের জ্যাবিরু নামে ডাকা হয়, যদিও তা অন্য আরেকটি প্রজাতির পাখি। মানিকজোড় পরিবারে পৃথিবীতে সর্বমোট ২৬ প্রজাতির (মতান্তরে ১৯ প্রজাতির) পাখি আছে, যার আট প্রজাতি একদা বাংলাদেশে দেখা যেত। এর মাত্র দুটি প্রজাতি এখন এ দেশে বাস করে—এশীয় শামুকখোল ও ছোট মদনটাক। এ পাখির বিস্তৃতি দক্ষিণ ও দক্ষিণ-পূর্ব এশিয়া এবং অস্ট্রেলিয়া ও নিউগিনি অঞ্চলেই সীমাবদ্ধ। ভারতের গ্রামাঞ্চলে শস্যখেতের মাঝে দাঁড়ানো নিঃসঙ্গ বৃক্ষে সেপ্টেম্বর-ডিসেম্বরে এরা বাসা বাঁধে। ডালপালা দিয়ে গড়া মাচার বাসায় তিন-চারটি সাদা ডিম দিয়ে এরা বংশবৃদ্ধির প্রক্রিয়া শুরু করে।
বাংলাদেশে
গত ৬২ বছরে বাংলাদেশের কোথাও এ পাখির দেখা মেলেনি। প্রাণিবিজ্ঞানী সিমসন ১৩০ বছর আগে ঢাকা নগরে এ পাখি দেখেছিলেন এবং ১৯৪৮ সাল পর্যন্ত চট্টগ্রামে পাখিটির অস্তিত্ব ছিল। এশিয়াটিক সোসাইটি প্রকাশিত বাংলাদেশ উদ্ভিদ ও প্রাণী জ্ঞানকোষ গ্রন্থে কালাগলা মানিকজোড়কে এ দেশের ‘প্রাক্তন পরিযায়ী পাখি’ বলে উল্লেখ করা হয়েছে এবং বৈশ্বিক প্রায়-বিপন্ন এ পাখিকে ‘অপ্রতুল তথ্য’ শ্রেণীভুক্ত করেছে আইইউসিএন প্রণীত বাংলাদেশের বিপন্ন বন্য প্রাণী বইটি। প্রায় ১৫০ সেন্টিমিটার দীর্ঘ কালাগলা মানিকজোড় নিঃসন্দেহে এ দেশের বৃহত্তম পাখি। বিশালাকৃতির পাখি দুটি বক ও শামখোলের দলে মিশে বিলের অগভীর পানিতে মাছ, ব্যাঙ ও সরীসৃপ ধরে জীবন ধারণ করছে। তবে এ হাওরে বিষটোপ দিয়ে পাখি মারা হয় বলে ৬২ বছর পর পাওয়া অনন্য এ পাখি কত দিন সেখানে টিকে থাকবে, তা অনিশ্চিত। হাওরে ধৃত একটি কালাগলা মানিকজোড় পাখি এলাকাবাসীর কবল থেকে উদ্ধার করে বন বিভাগ সম্প্রতি সাফারি পার্কে স্থানান্তরিত করেছে। একই সময়ে সুন্দরবনে এ প্রজাতির আরও একটি পাখি দেখা গেছে।
সংস্কৃতি
left|200px|thumb| কালাগলা মানিকজোড় মীর শিকার নামের ভারতের একদল শিকারী উপজাতির পুরুষকে ধর্মীয় কারণে বিয়ের আগে জীবন্ত এই পাখি ধরে নিয়ে আসতে হয়। বরকে একটি চুন মাখানো কাঠি দিয়ে পাখিটিকে ধরার চেষ্টা করতে হয়। কোনঠাসা পাখি একটি ভয়ংকর প্রতিদ্বন্ধীই বটে। ১৯২০ সালে এই প্রথা বন্ধ হয়ে যায় একজন যুবক মারা যাওয়ায়। বাচ্চা পাখিকে বাসা থেকে ধরে নিয়ে মাংস খাওয়া হয় আসামে। অস্ট্রেলিয়ার বিনবিঙ্গা সম্প্রদায়ের লোক মনে করেন যে এই পাখির মাংস খাওয়া নিষেধ এবং কোন মহিলা এটা খেলে সে মৃত বাচ্চা প্রসব করবে ও মরবে।
সংখ্যা
কালাগলা মানিকজোড় সারা বিশ্বে ছড়িয়ে আছে। শ্রীলংকায় মাত্র ৫০টির মতো পাখি পাওয়া যায়। থাইল্যান্ড, লাওস, মায়ানমার ও কম্বোডিয়ায় কালাগলা মানিকজোড় পাওয়া যায় না বললেই চলে। দক্ষিণ ও দক্ষিণ-পূর্ব এশিয়ায় মোট ১০০০টির মতো পাখি থাকতে পারে। অস্ট্রেলিয়ায় ১০০০০টি পাখি তাছে বলে ধরা হয়। আইইউসিএন তাই পাখিটিকে প্রায় বিলুপ্ত পর্যায়ে ফেলেছে।
উপুল চন্দনা
উমাগিলিয়া দুরাগে উপুল চন্দনা (උපුල් චන්දන; জন্ম: ৭ মে, ১৯৭২) গালে এলাকায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ লেগ স্পিন বোলার হিসেবে খেলতেন। অসাধারণ ফিল্ডার হিসেবেও তার পরিচিতি ছিল। ১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের প্রধান সদস্য ছিলেন উপুল চন্দনা।
খেলোয়াড়ী জীবন
গালের মহিন্দ কলেজে থাকাকালীন কিশোর বয়সে ক্রিকেট খেলা শুরু করেন। ২১ বছর বয়সে শ্রীলঙ্কার ওডিআই দলে অভিষেক ঘটে তার। কিন্তু টেস্ট দলে জায়গা পেতে তাকে আরও পাঁচ বছয় অপেক্ষা করতে হয়েছে। মার্চ, ১৯৯৯ সালে এশিয়ান টেস্ট চ্যাম্পিয়নশীপের চূড়ান্ত খেলায় পাকিস্তানের বিপক্ষে তার টেস্ট অভিষেক হয়। খেলার প্রথম ইনিংসে তিনি ৪৭.৫ ওভার বোলিং করে ৬/১৭৯ লাভ করেন। কিন্তু বঙ্গবন্ধু জাতীয় স্টেডিয়ামে অনুষ্ঠিত ঐ টেস্টে শ্রীলঙ্কা দল ইনিংস ও ১৭৫ রানে পরাজিত হয়ে রানার-আপ হয়। এর পরের কয়েক বছর দলে অনিয়মিতভাবে অংশগ্রহণ করেন। ২০০২ সালে শ্রীলঙ্কা এ দলের অধিনায়ক হিসেবে কেনিয়া’র বিপক্ষে অনানুষ্ঠানিক টেস্ট খেলেন। ব্যাটিং ও বোলিং গড়ে - উভয় বিভাগেই তিনি শীর্ষে ছিলেন। এরফলে তিনি ২০০৩ সালে পুনরায় জাতীয় দলে ডাক পান। ব্রিজটাউনে অনুষ্ঠিত খেলায় ওয়েস্ট ইন্ডিজের বিপক্ষে দল জয়লাভের পর একদিনের দলে তিনি নিয়মিত সদস্য মনোনীত হন। ৩১৩ রানের জয়ের লক্ষ্যমাত্রায় যাবার পথে ৫ নম্বরে ব্যাটিংয়ে নেমে ৬ ছক্কায় ৭১ বলে ৮৯ রান তুলেছিলেন তিনি।
ড্রপিসি
ড্রপিসি হেরোডোটাসের মতে এরাও ছিল যাযাবর মানুষ যারা ইরানে বসবাস করত।
হেসেনান (উপজাতি)
হেসেনান (হাসেনান, হেসেনি (পড়ুন: হাসানান) তুর্কি: হাসানানলি বা হাসানানলু) কুর্দিস্তানের বিভিন্ন অংশে অবস্থিত একটি কুর্দি উপজাতির নাম। এই উপজাতির সবচেয়ে বড় অংশের বসবাস তুর্কি কুর্দিস্তানে। হেসেনান উপজাতি ১৯৩৭ সালে ডারসিম বিদ্রোহে অংশ নিয়েছিল।
স্বামী অভেদানন্দ
স্বামী অভেদানন্দ (২ অক্টোবর, ১৮৬৬ – ৮ সেপ্টেম্বর, ১৯৩৯) ছিলেন রামকৃষ্ণ পরমহংসের একজন সাক্ষাৎশিষ্য। ১৮৯৭ সালে স্বামী বিবেকানন্দ তাকে নিউ ইয়র্ক বেদান্ত সোসাইটির প্রধান নিযুক্ত করে পাশ্চাত্যে বেদান্তের বাণী প্রচার করতে পাঠিয়েছিলেন। বেদান্তের উপর অভেদানন্দ একাধিক গ্রন্থ রচনা এবং পরবর্তীকালে কলকাতা ও দার্জিলিঙে “রামকৃষ্ণ বেদান্ত মঠ” প্রতিষ্ঠা করেছিলেন। তিনি ছিলেন একজন খ্যাতনামা বাগ্মী, বিশিষ্ট লেখক ও যোগী।
সন্ন্যাস জীবন
১৮৮৬ সালে গুরুর মৃত্যুর পর কালীপ্রসাদ বরাহনগর মঠের একটি ঘরে নিজেকে আবদ্ধ করে ধ্যানে ডুবে থাকতে শুরু করেছিলেন। এই জন্য তার গুরুভ্রাতারা তাকে "কালী তপস্বী" নাম দিয়েছিলেন। রামকৃষ্ণের মৃত্যুর পর তিনি স্বামী বিবেকানন্দ ও অন্যান্য গুরুভ্রাতাদের সঙ্গে সন্ন্যাস গ্রহণ করেছিলেন। সন্ন্যাস জীবনে তার নাম হয়েছিল "স্বামী অভেদানন্দ"।
এরপর দশ বছর তিনি ভিক্ষোপজীবী সন্ন্যাসীর বেশে সমগ্র ভারত ভ্রমণ করেছিলেন। ভ্রমণকালে পওহারী বাবা, ত্রৈলঙ্গস্বামী ও স্বামী ভাস্করানন্দ প্রমুখ বিশিষ্ট সন্ন্যাসীদের সংস্পর্শে এসেছিলেন অভেদানন্দ। গঙ্গোত্রী ও যমুনোত্রী ভ্রমণ করে তিনি হিমালয়েও কিছুকাল সাধনা করেন।
১৮৯৬ সালে লন্ডনে অবস্থানকালে স্বামী বিবেকানন্দ তাকে ডেকে পাঠিয়ে পাশ্চাত্যে বেদান্তের বাণী প্রচারের কাজে নিযুক্ত করেছিলেন। ১৮৯৭ সালে অভেদানন্দ মার্কিন যুক্তরাষ্ট্রে গমন করেছিলেন। সেদেশে স্বামী বিবেকানন্দের নির্দেশ অনুযায়ী তিনি নিউ ইয়র্ক বেদান্ত সোসাইটির ভার গ্রহণ করেছিলেন। এই সোসাইটির মাধ্যমে তিনি বেদান্ত ও রামকৃষ্ণ পরমহংসের বাণী প্রচার করতেন। সুদীর্ঘ ২৫ বছর ধরে তিনি মার্কিন যুক্তরাষ্ট্র, কানাডা, মেক্সিকো, জাপান ও হংকং ভ্রমণ করে সফলভাবে বেদান্তের বাণী প্রচার করতে সক্ষম হয়েছিলেন। অবশেষে ১৯২১ সালে হোনোলুলুতে প্যান-প্যাসিফিক এডুকেশন কনফারেন্সে যোগদানের পর তিনি ভারতে প্রত্যাবর্তন করেন।
১৯২২ সালে অভেদানন্দ পদব্রজে হিমালয় পার হয়ে তিব্বতে গিয়েছিলেন। সেখানে তিনি বৌদ্ধ দর্শন ও লামাবাদ অধ্যয়ন করেছিলেন। হিমিস গুম্ফায় তিনি যিশুর অজ্ঞাত বছরগুলি সংক্রান্ত একটি পাণ্ডুলিপি আবিষ্কার করেছিলেন। এই পাণ্ডুলিপিটি রামকৃষ্ণ বেদান্ত মঠ প্রকাশিত স্বামী অভেদানন্দ'স জার্নি ইনটু কাশ্মীর অ্যান্ড টিবেট গ্রন্থের অন্তর্ভুক্ত করা হয়েছে।
১৯২৩ সালে কলকাতায় তিনি "রামকৃষ্ণ বেদান্ত সোসাইটি" স্থাপন করেছিলেন। ১৯২৪ সালে তিনি দার্জিলিঙে স্থাপন করেছিলেন "রামকৃষ্ণ বেদান্ত মঠ"। ১৯২৭ সালে তিনি রামকৃষ্ণ বেদান্ত সোসাইটির মুখপত্র বিশ্ববাণী পত্রিকাটি চালু করেছিলেন। ১৯২৭ থেকে ১৯৩৮ সাল পর্যন্ত তিনিই এই পত্রিকাটি সম্পাদনা করতেন। এই পত্রিকাটি আজও প্রকাশিত হয়ে থাকে। ১৯৩৬ সালে রামকৃষ্ণ পরমহংসের জন্মশতবর্ষ উপলক্ষে তিনি কলকাতার টাউন হলে বিশ্বধর্মমহাসভার পৌরোহিত্য করেছিলেন।
১৯৩৯ সালের ৮ সেপ্টেম্বর দার্জিলিঙের রামকৃষ্ণ বেদান্ত মঠে অভেদানন্দ দেহরক্ষা করেন। মৃত্যুকালে তিনিই ছিলেন রামকৃষ্ণ পরমহংসের শেষ সাক্ষাৎশিষ্য।
থায়ামিন
থায়ামিন বা ভিটামিন বি১ (Thiamine,thiamin or vitamin B1), হচ্ছে ভিটামিন বি কমপ্লেক্সের অন্তর্ভুক্ত। থায়ামিন হলো প্রথম আবিষ্কৃত পানিতে দ্রবণীয় ভিটামিন সকল প্রাণীর জন্য থায়ামিন অত্যাবশ্যকীয় হলেও শুধু ব্যাকটেরিয়া,ছত্রাক ও উদ্ভিদে থায়ামিন তৈরি হয়, তাই মানুষ ও অন্যান্য প্রাণীকে খাবারের মাধ্যমে এই ভিটামিন গ্রহণ করতে হয়। এর অভাবে বেরিবেরি,অপটিক নিউরাইটিস,ভারনিকে করসাকফ সিনড্রোম হতে পারে। ভিটামিন বি১ সমৃদ্ধ খাবারগুলো হলো ঢেঁকি ছাঁটা চাল,মটর, শিম,যকৃৎ, বৃক্ক,হৃৎপিণ্ড ইত্যাদি।
ডায়াবেটিসে আক্রান্ত ব্যক্তিদের থায়ামিনের অভাব দেখা দেয় ফলে এর অভাবঘটিত নানা জটিলতা সৃষ্টি হয়।
কালার্সে সম্প্রচারিত অনুষ্ঠানের তালিকা
নিম্নে উল্লিখিত অনুষ্ঠানসমূহ মূলত ভারতের টেলিভিশন চ্যানেল কালার্সে সম্প্রচারিত হয়।
বর্তমানে সম্প্রচারিত
সোম-শনি ০৬:০০ সির্ফ তুম ০৬:৩০ সসুরাল সিমর কা ২ ০৭:০০ উড়াড়িয়ান ০৭:৩০ পরিণীতি সোম-শুক্র ০৮:০০ স্বরাণ ঘর ০৮:৩০ মুসকোরানি কি বাজা তুম হো ০৯:০০ হারফুল মহিনী ০৯:৩০ স্পাই বহু ১০:০০ নীমা ডেনজু‌ংমপা ১০:৩০ ফনা ইশ্ক মেঁ মারজাবাঁ ৩
শনি ও রবি ০৮:০০ নাগিন ৬ ০৯:০০ খাতরো কি খিলাড়ী সিজন-১২
আপকা কালার্স
আপকা কালার্স হলো কালার্সের একটি আন্তর্জাতিক সংস্করণ এবং বেশ কিছু অনুষ্ঠান কেবলমাত্র উক্ত চ্যানেলে সম্প্রচার হয়।
শেখ সুজাত মিয়া
শেখ সুজাত মিয়া হলেন বাংলাদেশ জাতীয়তাবাদী দলের রাজনীতিবিদ। হবিগঞ্জ -১ আসনের সাবেক সংসদ সদস্য। ফেব্রুয়ারি ১৯৯৬ সালের নির্বাচনে তিনি প্রথম সংসদ সদস্য নির্বাচিত হয়েছিলেন। উপ-নির্বাচনে ২০১১ থেকে ২০১৪ পর্যন্ত তিনি সংসদ সদস্য ছিলেন।
জন্ম ও প্রাথমিক জীবন
শেখ সুজাত মিয়া হবিগঞ্জ জেলার নবীগঞ্জ উপজেলা য় জন্মগ্রহণ করেন।
পাভেল ফ্লোরিন
পাভেল ফ্লোরিন (জন্ম ১২ ফেব্রুয়ারি ১৯৭৯) একজন রোমানীয় ক্রিকেটার যিনি রোমানিয়া জাতীয় ক্রিকেট দলের হয়ে আন্তর্জাতিক ক্রিকেট খেলে থাকেন। তিনি মূলত একজন বোলার। ২০১৯ সালে ইউরোপীয় ক্রিকেট লিগের একটি ম্যাচে তার খেলার দৃশ্য সামাজিক যোগাযোগমাধ্যমে ছড়িয়ে পড়লে তাঁর জনপ্রিয়তা বৃদ্ধি পায়।
কর্মজীবন
পাভেল ফ্লোরিন ৩২ বছর বয়সে ক্রিকেট খেলা শুরু করেন। ২০১৯ সালের জুলাই মাসে ইউরোপীয় ক্রিকেট লিগে একটি ম্যাচে ক্লুজ দলের হয়ে দ্রু-এর বিপক্ষে খেলার সময় তিনি ইনিংসের নবম ওভারটি বোল করেন, যে ওভারে তিনি ১৩ রানে খরচ করেন। সে ওভারের ভিডিও দ্রুত সামাজিক যোগাযোগমাধ্যমে ছড়িয়ে পড়ে। অনেকে পাভেল ফ্লোরিনের বোলিং-এর ধরনের সমালোচনা করেন, আবার অনেকেই তাঁর প্রশংসা করেন। প্রাক্তন অস্ট্রেলীয় ক্রিকেটার শেন ওয়ার্ন ভবিষ্যতে তাঁকে সাহায্য করার কথা জানান, এবং ইংল্যান্ডের ক্রিকেটার জোফরা আর্চার তাঁর প্রতি সম্মান প্রদর্শন করেন।
পাভেল ফ্লোরিন তাঁর হঠাৎ পাওয়া জনপ্রিয়তার কথা একদিন দুপুরের খাবারের সময় জানতে পারেন। তিনি পরবর্তীতে একটি সাক্ষাৎকারে জানান যে ক্রিকেটের প্রতি ভালোবাসার কারণে তিনি সমালোচনাকে গুরুত্ব সহকারে গ্রহণ করেন না। এক পর্যায়ে ক্রিকেট খেলার জন্য তাঁকে অস্ট্রেলিয়ায় নিমন্ত্রণ জানানো হয়, কিন্তু তিনি ভিসা জটিলতার শিকার হন। ভিসা জটিলতা কাটিয়ে ওঠার পর তিনি সারে হিলস ক্রিকেট ক্লাবের হয়ে খেলায় অংশগ্রহণ করেন। অস্ট্রেলিয়ায় ভালো খেলায় তাঁর প্রতি জনগণের আগ্রহ বৃদ্ধি পায়।  পরবর্তীতে তাঁকে লর্ড'স-এর প্রেসিডেন্টস বক্সে আমন্ত্রিত করা হয়, যেখানে তিনি লর্ড'স-এর ঘণ্টা বাজানোর সুযোগ পান।
২০১৯ সালের আগস্ট মাসে রোমানিয়ার হয়ে পাভেল ফ্লোরিনের টোয়েন্টি২০ আন্তর্জাতিক (টি২০আই) অভিষেক হয়। ২০২১ সালের জুন মাসে ২০২১ সোফিয়া টোয়েন্টি২০ টুর্নামেন্টের রোমানিয়া দলে তাঁকে অন্তর্ভুক্ত করা হয়। টুর্নামেন্ট রোমানিয়া জয়ী হয়, এবং সতীর্থ সামি উল্লাহর সঙ্গে যৌথভাবে টুর্নামেন্টের সর্বোচ্চ উইকেট শিকারি হন পাভেল ফ্লোরিন।
২০২১ সালের জুলাই মাসে তিনি নতুনভাবে চাঞ্চল্যের জন্ম দেন, যখন ইউরোপীয় ক্রিকেট লিগের একটি ম্যাচ খেলার সময় একটি উইকেট লাভের পর তিনি ধারাভাষ্য কক্ষে ছুটে গিয়ে নিজের দলের নাম মাইক্রোফোনে ঘোষণা দেন।
ব্যক্তিগত জীবন
ক্লুজ ক্রিকেট ক্লাবের সভাপতি হওয়ার পাশাপাশি তিনি একজন দেহরক্ষী হিসেবেও কর্মরত আছেন।
রোজমেরি গ্রেভিলিয়া
বৈজ্ঞানিক নাম
গ্রেভিলিয়া রোসমারিনিফোলিয়া এ. সাধারণ নাম রোজমেরি গ্রেভিলিয়া, রোজমেরি লেভেড, গ্রেভিলিয়া, মাকড়সা ফুল,
জাত ও চাষ
রোজমেরি গ্রেভিলিয়া নাতিশীতোষ্ণ জলবায়ুতে একটি শক্ত গুল্ম হিসাবে ব্যাপকভাবে চাষ করা হয়।  'ডেজার্ট ফ্লেম', 'লারা', 'লারা ডোয়ার্ফ', 'লাইমলাইট', 'র‍্যাঙ্কিন স্প্রিংস' এবং 'রোজি পোসি' সহ চাষাবাদে বেশ কিছু রূপ ও জাত পরিচিত।  এই প্রজাতিটি অনেক জনপ্রিয় হাইব্রিড গ্রেভিলিয়ার পিতামাতাদের মধ্যে একটি, যার মধ্যে কিছু চাষ থেকেও পালিয়ে গেছে।
বর্ণনা
গ্রেভিলিয়া রোসমারিনিফোলিয়া শ্রেণী: গুল্ম পরিবার: Proteaceae (Proteas) মূল: অস্ট্রেলিয়া (অস্ট্রেলিয়া) চিরসবুজ: ফুলের রঙ: গোলাপী গোলাপী ব্লুমটাইম: শীত/বসন্ত সমার্থক শব্দ: [. rosmarinifolia Pryor's Hybrid'] পিতামাতা: ( রোসমারিনিফোলিয়া হাইব্রিড) উচ্চতা: 4-5 ফুট প্রস্থ: 6-8 ফুট এক্সপোজার: পূর্ণ সূর্য সমুদ্রতট: সেচ (H2O তথ্য) : কম জলের প্রয়োজন শীতকালীন কঠোরতা: 20-25ï¿½ F গ্রেভিলিয়া 'স্কারলেট স্প্রাইট' - একটি ঢিবিঢালা, কম্প্যাক্ট গুল্ম যা 4 থেকে 5 ফুট লম্বা এবং একটু চওড়া এবং ঘনিষ্ঠভাবে সেট করা নরম-টেক্সচারযুক্ত সবুজ সূঁচের মতো পাতা। গোলাপ-গোলাপী এবং ক্রিম রঙের ফুলগুলি শীত এবং বসন্তকালে দেখা যায় তবে প্রায়শই সারা বছর কিছু ফুল থাকতে পারে। যে কোনো মাটিতে পূর্ণ রোদে রোপণ করুন যতক্ষণ না এটি শালীনভাবে সুনিষ্কাশিত হয়। মাঝে মাঝে খুব কম পরিমাণে সেচ দিন। 15ï¿½F পর্যন্ত নির্ভরযোগ্যভাবে হার্ডি এবং কখনও কখনও আরও কিছুটা শক্ত। উত্তর উইলামেট রিসার্চ অ্যান্ড এক্সটেনশন সেন্টারে ওরেগন স্টেট নার্সারি ট্রায়ালে, এই উদ্ভিদটি ডিসেম্বর 2013-এ প্রায় 10 ডিগ্রি ফারেনহাইট তাপমাত্রায় বেশ কিছু রাত সহ্য করেছিল। এটি একটি খুব আকর্ষণীয় বাগানেরউদ্ভিদ যার ঘন সুন্দর পরিষ্কার পাতা, আকর্ষণীয় ফুল যা পাখিকে আকর্ষণ করার জন্য অমৃত রয়েছে। এটি একটি সুন্দর ছোট নমুনা উদ্ভিদ তৈরি করে বা একটি ছোট অনানুষ্ঠানিক বা আনুষ্ঠানিক হেজ তৈরি করতে ছাঁটাই করা যেতে পারে। 'স্কারলেট স্প্রাইট'কে গ্রেভিলিয়া রোসমারিনিফোলিয়ার একটি নির্বাচন বলে মনে করা হয়েছিল এবং কীভাবে এটি রজার এলিয়ট এবং ডেভিড জোনসে তালিকাভুক্ত হয়েছিলঅস্ট্রেলিয়ান উদ্ভিদের এনসাইক্লোপিডিয়া যেখানে এটি উল্লেখ করা হয়েছে যে এটিকে 'প্রিওরস হাইব্রিড'ও বলা হয়েছে এবং এর নাম ছিল 'ওয়ায়ালং ওয়ান্ডার'। আমরা এটিকে গ্রেভিলিয়া রোসমারিনিফোলিয়া 'স্কারলেট স্প্রাইট' হিসাবে তালিকাভুক্ত করেছি কিন্তু এখন এটিকে এই প্রজাতির একটি সংকর হওয়ার সম্ভাবনা অন্য অভিভাবক অজানা হিসাবে বিবেচনা করা হয়, তাই এই নির্দিষ্ট এপিথেট ছাড়াই এখন এটি তালিকাভুক্ত করুন। এটি পুরানো মার্কিন চাষের গ্রেভিলিয়া 'নোইলি'-এর মতো যা একসময় ক্যালিফোর্নিয়ায় চাষের ক্ষেত্রে সবচেয়ে সাধারণ গ্রেভিলিয়া ছিল, কিন্তু 'স্কারলেট স্প্রাইট' ঘন বর্ধনশীল এবং কাঁটাযুক্ত নয়। আমরা প্রথমে মন্টেরি বে নার্সারি থেকে এই উদ্ভিদটি পেয়েছি এবং 1998 সাল থেকে আমাদের নার্সারিতে এটি জন্মেয়েছি।
বাসস্থান
স্রোতের কাছাকাছি বনভূমিতে এবং আর্দ্র ঢালে এবং অস্ট্রেলিয়ার নাতিশীতোষ্ণ অঞ্চলে বালুকাময় মাটিতে মালি এবং গুল্মভূমিতে প্রাকৃতিকভাবে জন্মে। নাতিশীতোষ্ণ এবং মাঝে মাঝে শীতল উপ-গ্রীষ্মমন্ডলীয় অঞ্চলে তৃণভূমি, খোলা বনভূমি এবং পাথুরে ঢালের আগাছা।
বিশিষ্ট বৈশিষ্ট্য
একটি ছোট থেকে মাঝারি আকারের বড় ঝোপ 0.3-2 মিটার লম্বা। এর দীর্ঘ এবং সরু পাতায় (0.8-3.8 সেমি লম্বা এবং 0.5-3 মিমি চওড়া) মার্জিন রয়েছে যা নীচে কুঁকানো এর ফুল সাধারণত ফুলের গুচ্ছের শাখা বরাবর নিয়মিত জোড়ায় জন্মায়। এই ফুলগুলি গোলাপী থেকে লাল রঙের হয়, কখনও কখনও তাদের ডগাগুলির কাছে ক্রিম, এবং নীচের দিকে বাঁকা হয়। তাদের একটি বিশিষ্ট শৈলী রয়েছে যা এর অগ্রভাগের দিকে প্রসারিত হয়।
ফুল এবং ফল
ফুলের গুচ্ছগুলি শাখাযুক্ত বা শাখাবিহীন হতে পারে, প্রতিটি শাখায় এক থেকে অনেকগুলি ফুল থাকে (যেমন রেসমেস বা কনফ্লোরেসেন্সে)। ফুল সাধারণত ফুলের গুচ্ছের শাখা বরাবর নিয়মিত জোড়ায় জন্মে।  এদের চারটি 'পাপড়ি' (অর্থাৎ পেরিয়ান্থ সেগমেন্ট বা টেপাল) থাকে যেগুলো গোলাপি থেকে লাল রঙের, অথবা কখনো কখনো তাদের ডগাগুলোর কাছে ক্রিম।  এই পাপড়িগুলো বাইরের দিকে লোমহীন (অর্থাৎ চকচকে) এবং ভিতরে লোমযুক্ত (অর্থাৎ দাড়িওয়ালা)।  এগুলি একসাথে একটি টিউব (অর্থাৎ পেরিয়ান্থ টিউব) এর সাথে মিশে যায় যা নীচের দিকে বাঁকা হয় (অর্থাৎ পুনরুত্থিত) এবং শেষ পর্যন্ত আংশিকভাবে বিভক্ত হয়ে যায়।  ফুলের চারটি ডাঁটাবিহীন (অর্থাৎ অণ্ডকোষযুক্ত) পুংকেশর থাকে যা 'পাপড়ির' অভ্যন্তরে মিশে থাকে এবং প্রায়শই দেখতে অসুবিধা হয়।  এছাড়াও তাদের একটি বিশিষ্ট শৈলীর শীর্ষে একটি ডিম্বাশয় রয়েছে যা ফুলের বাকি অংশের বাইরে ভালভাবে ছড়িয়ে পড়ে।  এই স্টাইলটি লোমহীন (অর্থাৎ চটকদার) বা সামান্য লোমযুক্ত (অর্থাৎ যৌবনময়) এবং এর ডগায় ফোলা।  ফুল ফোটে প্রধানত বসন্তকালে, তবে মাঝে মাঝে শীতের শেষের দিকে বা গ্রীষ্মের শুরুতে (অর্থাৎ আগস্ট থেকে ডিসেম্বর পর্যন্ত)। ফলটি (অর্থাৎ ফলিকল) সাধারণত লোমযুক্ত, পরিপক্ক হওয়ার সাথে সাথে সবুজ থেকে বাদামী রঙে পরিণত হয়। সম্পূর্ণরূপে পরিপক্ক হলে এটি বিভক্ত হয়ে তার বীজ ছেড়ে দেয়।
প্রজনন এবং বিচ্ছুরণ
এই প্রজাতি শুধুমাত্র বীজ দ্বারা প্রজনন করে। এর বীজ পিঁপড়া বাতাস এবং জল দ্বারা বিচ্ছুরিত হতে পারে।
আইন প্রণয়ন
কোন রাজ্য সরকারী কর্তৃপক্ষ দ্বারা ঘোষিত বা ক্ষতিকারক হিসাবে বিবেচিত হয় না।
অনুরূপ প্রজাতি
রোজমেরি গ্রেভিলিয়া। অন্যান্য দেশীয় গ্রেভিলিয়ার সাথে খুব মিল, যার মধ্যে কিছু অতি বিরল প্রজাতি রয়েছে যার সাথে এটি অতীতে বিভ্রান্ত হয়েছে।  এটি অসংখ্য চাষকৃত হাইব্রিডের পাশাপাশি কিছু প্রাকৃতিকভাবে সৃষ্ট হাইব্রিডের মতোও।  এগুলির মধ্যে প্রায়শই রোজমেরি গ্রেভিলিয়া (গ্রেভিলিয়া রোসমারিনিফোলিয়া সাবসপি। রোসমারিনিফোলিয়া) প্যারেন্ট প্রজাতিগুলির মধ্যে একটি হিসাবে থাকে এবং তাই রোজমেরি গ্রেভিলিয়া (গ্রেভিলিয়া রোসমারিনিফোলিয়া সাবস্প। রোসমারিনিফোলিয়া) এবং অন্যান্য মূল প্রজাতির মধ্যে মধ্যবর্তী অক্ষরগুলি প্রদর্শন করতে পারে।  এই কারণে একজন বিশেষজ্ঞ বা বিশেষজ্ঞ পাঠ্যের সাথে পরামর্শ করা উচিত। যদিও, সাধারণভাবে, রোজমেরি গ্রেভিলিয়া এর লম্বা এবং সরু পাতার দ্বারা আলাদা করা যায়, যার উপরের পৃষ্ঠতল মসৃণ এবং লোমহীন, এবং এর ফুলগুলি খুব লোমযুক্ত নয় (অর্থাৎ ডিম্বাশয়, শৈলী এবং  পাপড়ির বাইরের অংশ লোমহীন বা সামান্য লোমযুক্ত)।  অন্যান্য অনুরূপ উদ্ভিদের অনেকগুলি নিম্নলিখিত এক বা একাধিক পার্থক্য দ্বারা পৃথক করা যেতে পারে খাটো এবং প্রশস্ত পাতা,পাতার উপরের পৃষ্ঠগুলি যেগুলি লোমযুক্ত বা আঁশযুক্ত (যেমন যক্ষ্মা), পাতার নীচের অংশগুলি ঘন লোমযুক্ত, লোমশ ডিম্বাশয় এবং/অথবা শৈলী, এবং তাদের 'পাপড়ি' এর লোমশ বাইরের পৃষ্ঠ।
প্রসন্নকুমার সর্বাধিকারী
প্রসন্নকুমার সর্বাধিকারী, (১৮২৫ — ১৮৮৬) ছিলেন একজন ভারতীয় বাঙালি অধ্যাপক এবং বিশিষ্ট শিক্ষাবিদ।  ঈশ্বরচন্দ্র বিদ্যাসাগরের অত্যন্ত ঘনিষ্ঠ ও বাল্যবন্ধু ছিলেন তিনি।